
บทสรุปผู้บริหาร
รายงานผลการประเมินคุณภาพภายใน
กองคลัง  สำนักงานอธิการบดี
วันที่ 8 เมษายน 2554
…………………………………………………………………………………………………………

1. สภาพปัจจุบันของหน่วยงาน
ชื่อหน่วยงาน   กองคลัง สำนักงานอธิการบดี มหาวิทยาลัยนเรศวร
ที่ตั้ง    อาคารมิ่งขวัญ  มหาวิทยาลัยนเรศวร   อำเภอเมือง จังหวัดพิษณุโลก    

                    โทรศัพท์ 0-5596-1135 โทรสาร 0-5596-1135

ประวัติความเป็นมาโดยย่อ 
วิทยาลัยวิชาการศึกษาพิษณุโลกได้เริ่มก่อตั้งในปี พ.ศ. 2510 ตามพระราชบัญญัติวิทยาลัยวิชาการศึกษา พ.ศ. 2497 สังกัดกรมการฝึกหัดครู  กระทรวงศึกษาธิการ  ต่อมาได้ยกฐานะเป็นมหาวิทยาลัย      ศรีนครินทรวิโรฒ วิทยาเขตพิษณุโลก เมื่อวันที่ 28  มิถุนายน 2517 ในระหว่างนี้ งานการเงินและบัญชีในฐานะหน่วยงานที่ขึ้นกับกองธุรการวิทยาเขตมีภารกิจในการควบคุมการเบิกจ่ายเงินตลอดจนการรับเงินค่าลงทะเบียนของนิสิต  และเรื่องอื่นๆ ที่มหาวิทยาลัยมอบหมาย
ในปี พ.ศ. 2533 รัฐบาลได้มีมติยกฐานะมหาวิทยาลัยศรีนครินทรวิโรฒ วิทยาเขตพิษณุโลกเป็นมหาวิทยาลัยนเรศวร ขณะนั้นงานคลังและพัสดุได้สังกัดอยู่กับกองกลาง ต่อมาสภามหาวิทยาลัยเห็นชอบให้จัดตั้งหน่วยงานในสำนักงานอธิการบดี จากเดิมงานคลังและพัสดุ สังกัดกองกลาง สำนักงานอธิการบดี เป็น กองคลัง สำนักงานอธิการบดี เพิ่มอีก 1 กอง ตามประกาศลงวันที่ 1 ตุลาคม 2544 และได้พิจารณาแบ่งส่วนราชการในกองคลัง  สำนักงานอธิการบดี เป็น 8 งาน ดังนี้



(1)  งานธุรการ

(2)  งานงบประมาณ



(3)  งานการเงินงบประมาณ 1 

(4)  งานการเงินงบประมาณ  2



(5)  งานการเงินรายได้



(6)  งานบัญชี



(7)  งานพัสดุ  1
2. ปรัชญา ปณิธานและวัตถุประสงค์

ปรัชญา
ดำเนินงานอย่างมีประสิทธิภาพ ถูกต้อง โปร่งใส ตรวจสอบได้และเพื่อความพึงพอใจ
สูงสุดแก่ผู้รับบริการ

ปณิธาน
มุ่งเน้นการพัฒนาเกี่ยวกับการบริหารการคลังให้บรรลุตามเป้าหมายที่กำหนดไว้อย่างมีประสิทธิภาพ และประสิทธิผลอย่างต่อเนื่อง เพื่อให้เกิดความพึงพอใจแก่ผู้รับบริการทุกส่วนราชการในมหาวิทยาลัย และบุคคลภายนอก พร้อมให้ข้อมูลแก่ผู้บริหารเพื่อนำไปใช้ให้เกิดประโยชน์สูงสุดในการบริหารงานของมหาวิทยาลัย

วิสัยทัศน์      
กองคลังเป็นหน่วยงานสนับสนุนและส่งเสริมการบริหารจัดการด้านการเงินการคลังที่มีประสิทธิภาพโดยนำระบบสารสนเทศมาใช้ในการจัดการข้อมูล 
          

พันธกิจ     

1. ให้บริการด้านงบประมาณ พัสดุ การเงินและบัญชีของมหาวิทยาลัย ทั้งเงิน
งบประมาณแผ่นดินและงบประมาณรายได้
2. บริหารและจัดการทางด้านการเงินการคลัง ด้านบุคคล และด้านการประกันคุณภาพ
การศึกษา
3. ปรับปรุงและพัฒนาระบบงานด้านต่างๆ ให้มีประสิทธิภาพ โดยนำระบบสารสนเทศมาใช้
4. กำกับและควบคุมงบประมาณทั้งงบประมาณแผ่นดินและงบประมาณรายได้ให้
เบิกจ่ายเป็นไปตามแผนงาน งานและโครงการ 

               วัตถุประสงค์

1. สนับสนุนการดำเนินงานตามนโยบายของรัฐบาล และของมหาวิทยาลัย
2. ควบคุมงบประมาณให้มีการเบิกจ่ายเป็นไปตามแผนงาน งานและโครงการให้เป็นไป
ตามนโยบายของมหาวิทยาลัย อย่างมีประสิทธิภาพ คล่องตัว และสอดคล้องกับการจัดการศึกษา
3. ควบคุมการจัดซื้อ-จัดจ้าง ให้ตรงตามวัตถุประสงค์ ทันเวลาและให้เป็นไปตามกฎ
ระเบียบ ข้อบังคับของทางราชการ
4. จัดทำระบบบัญชี ทั้งงบประมาณแผ่นดิน งบประมาณเงินรายได้ ให้มีประสิทธิภาพ
เพื่อเอื้ออำนวยแก่ผู้บริหารในการตัดสินใจ
5. ให้คำปรึกษาและแนะนำแก่หน่วยงานต่างๆ ภายในมหาวิทยาลัยเกี่ยวกับการเบิก
จ่ายเงิน การบัญชี และระบบการจัดซื้อจัดจ้าง เพื่อให้ปฏิบัติงานเป็นไปในแนวทางเดียวกัน
6. เป็นศูนย์กลางของข้อมูล  ข่าวสารทางด้านการเงินการพัสดุ  
3. ผลการประเมินการดำเนินงานของหน่วยงาน
3.1 ส่วนบทนำ
ข้อเสนอแนะของคณะกรรมการ

1. กองคลังควรปรับปรุงวิสัยทัศน์เป็น
 “หน่วยงานสนับสนุนและส่งเสริมการบริหารจัดการด้านการเงินการคลังที่มีประสิทธิภาพ”
2. กองคลังควรปรับปรุงพันธกิจโดยการเพิ่มรายละเอียดของภาระงานกองคลังให้ครบถ้วนในทุกด้านตัวอย่างเช่น 
พันธกิจกองคลัง




1. บริหารจัดการด้านการเงินการคลังของมหาวิทยาลัย



2. ส่งเสริม สนับสนุน บริหารด้านงบประมาณ การเงิน พัสดุ ให้กับหน่วยงานต่างๆใน
  
    มหาวิทยาลัย
3. พัฒนาระบบฐานข้อมูล ด้านการเงิน การคลัง บัญชี และพัสดุ เพื่อการบริหาร จัดการที่มี     
   
   ประสิทธิภาพ
4. กำกับและควบคุมการบริหารงบประมาณแผ่นดิน งบประมาณรายได้ของมหาวิทยาลัยให้  
   เป็นไปตามแผนที่กำหนดไว้



5. ส่งเสริม สนับสนุนและพัฒนาบุคลากร การบริหารจัดการองค์กรให้มีคุณภาพ

3. ควรมีการเพิ่มนโยบายด้านการจัดการความรู้ (KM)

4. ควรปรับปรุงวัตถุประสงค์โดยการยกเลิก ข้อ 1 สนับสนุนการดำเนินงานตามนโยบายของรัฐบาลและของมหาวิทยาลัย
3.2 ส่วนสำคัญ
องค์ประกอบที่ 1 ปรัชญา ปณิธาน วัตถุประสงค์ และแผนดำเนินการ
ดัชนีที่ 1.1 มีการกำหนดปรัชญาหรือปณิธาน ตลอดจนมีกระบวนการพัฒนากลยุทธ์แผนดำเนินงาน  และมีการกำหนดตัวบ่งชี้เพื่อวัดความสำเร็จของการดำเนินงานตามแผนให้ครบทุกภารกิจ
ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ:



1)  การรายงานการติดตามแผน ยังมีรูปแบบการประเมินที่ไม่สอดคล้องกันทุกโครงการ เช่น 
หลายโครงการมีการประเมินการบรรลุตามตัวชี้วัดวัตถุประสงค์(Output) และการบรรลุตามตัวชี้วัดเป้าหมายผลผลิต (Outcome) แต่บางโครงการก็มีการประเมินแค่ตัวใดตัวหนึ่ง ควรให้ทุกโครงการมีการประเมินทั้ง 2 ตัวชี้วัด

2) กองคลังควรมีการกำหนดเป้าหมายการดำเนินงานในรอบปีต่อไปด้วยเพื่อให้เห็นถึงแนวทางการดำเนินงาน
ดัชนีที่ 1.2 ร้อยละของการบรรลุเป้าหมายตามตัวบ่งชี้ของการปฏิบัติงานที่กำหนด
ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ:
ไม่มีข้อเสนอแนะ
องค์ประกอบที่ 7 การบริหารและการจัดการ
ดัชนีที่ 7.1 สภาสถาบันใช้หลักธรรมาภิบาลในการบริหารจัดการและสามารถผลักดันสถาบันให้แข่งขันได้ในระดับสากล
ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ:

1) การจัดทำรายงานการประชุมวาระที่ต้องการให้มีการปฏิบัติตามหรือต้องการให้มีการสั่งการควรกำหนดเป็นวาระเพื่อพิจารณา และเมื่อจัดทำมติควรเขียนให้ชัดเจนว่าใครทำอะไรและแล้วเสร็จเมื่อไหร่
2) การจัดทำรายชื่อผู้เข้าประชุมควรแยกเป็นรายชื่อผู้เข้าประชุมตามรายชื่อคณะกรรมการประจำกองคลังและรายชื่อผู้เข้าร่วมประชุมเพื่อให้สามารถสรุปได้ชัดเจนว่ามีผู้เข้าร่วมประชุมที่เป็นคณะกรรมการประจำกองคลังจำนวนกี่คนและควรมีการจัดทำปฏิทินการประชุมไว้ล่วงหน้าและดำเนินการประชุมตามเกณฑ์ที่กำหนด
3) กองคลังควรมีการกำหนดวิธีการติดตามประเมินภารกิจหลักของกองคลังให้ครบถ้วน นอกเหนือจากการรายงานการเบิกจ่ายเงิน

4) การบริหารงานโดยใช้หลักธรรมาภิบาลควรเขียนการดำเนินงานให้เห็นชัดเจนถึงการมีส่วนร่วมของบุคลากรภายในหน่วยงานในการบริหารงานเช่น การทำกิจกรรมร่วมกัน,การแสดงความคิดเห็นในการบริหารงาน 
5) การมอบหมายภาระหน้าที่ให้กับคณะทำงานควรมีแผนการดำเนินงานและมีผลการดำเนินงานที่แสดให้เห็นถึงการดำเนินงานอย่างชัดเจนเป็นหลักฐานเชิงประจักษ์
ดัชนีที่ 7.2 ภาวะผู้นำของผู้บริหารทุกระดับของสถาบัน
ผลการประเมินตนเอง: 3

ผลการประเมินตรวจสอบ: 2
เป้าหมายปีต่อไป: 3
ข้อสังเกต/ข้อเสนอแนะ: 
1) แผนพัฒนาบุคลากรกองคลัง แผนพัฒนาศักยภาพผู้บริหาร ควรมีการวิเคราะห์ความต้องการและจัดทำเป็นรายปี และดำเนินการตามแผน
2) การประเมินศักยภาพของผู้บริหารควรมีการออกแบบการประเมินทั้งด้านการบริหารงานและภาวะผู้นำให้ชัดเจน
3) ควรนำผลการประเมินมาจัดทำแผนพัฒนาศักยภาพของผู้บริหารตามผลการประเมิน

ดัชนีที่ 7.3 มีการพัฒนาสถาบันสู่องค์การเรียนรู้
ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ:


1) ควรจัดทำแผนการจัดการความรู้ที่ชัดเจนเพื่อดำเนินการสู่องค์กรแห่งการเรียนรู้(LO) 
2) ควรมีการจัดการความรู้ ประเด็นความรู้ ที่จะแลกเปลี่ยนกลุ่มเป้าหมายและควรทำเป็นประจำทุกปี
3) ควรมีการสรุปความรู้ (Tacit) ที่ได้จากการแลกเปลี่ยนเรียนรู้มาเป็นลายลักษณ์อักษร (Explicit) และนำไปเผยแพร่ให้กับบุคลากรรับทราบและมีการติดตามการนำความรู้ที่ได้ไปใช้ประโยชน์อย่างไร
ดัชนีที่ 7.4 มีระบบกลไกในการบริหารทรัพยากรบุคคลเพื่อพัฒนา และธำรงรักษาไว้ให้บุคลากรมีคุณภาพและประสิทธิภาพ
ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ:

1) แผนการบริหารทรัพยากรบุคคลควรกำหนดเป็นรายปีโดยทำการสำรวจ วิเคราะห์ความต้องการในการพัฒนาตนเองของบุคลากรและนำมาจัดทำเป็นแผนบริหารทรัพยากรบุคคลเพื่อแสดงให้เห็นภาพรวมของการพัฒนาบุคลากรอย่างชัดเจนที่เป็นรูปธรรมและสามารถดำเนินการได้เป็นรายปี
2) ควรมีการนำผลการประเมินความพึงพอใจของบุคลากรมาวางแผนพัฒนา ปรับปรุง อาจทำในรูปแบบของการแลกเปลี่ยนเรียนรู้เพื่อให้บุคลากรมีส่วนร่วมในการให้ความคิดเห็นในการพัฒนา
3) ควรมีการวิเคราะห์ข้อมูลของบุคลากรเพื่อนำมาวางแผนในการส่งเสริมการศึกษาต่อ การฝึกอบรม การสัมมนาในแต่ละปี
ดัชนีที่ 7. 5  ศักยภาพของระบบฐานข้อมูลเพื่อการบริหาร

ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ:


1) ควรมีการวิเคราะห์การระบบฐานข้อมูลที่มีอยู่ ว่าควรพัฒนาปรับปรุงในประเด็นใดบ้าง โดยการทำวิจัยสถาบัน เก็บข้อมูลกับเจ้าหน้าที่การเงิน งบประมาณ ในระดับคณะและหน่วยงานสนับสนุน เกี่ยวกับระบบฐานข้อมูล เพื่อนำข้อมูลมาสู่การปรับปรุง แก้ไข การจัดการอบรม ทำความเข้าใจในการใช้ระบบฐานข้อมูล
ดัชนีที่ 7.6 ระดับความสำเร็จในการเปิดโอกาสให้บุคคลภายนอกเข้ามามีส่วนร่วมในการพัฒนาสถาบันอุดมศึกษา

ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ:

1) ควรมีผู้สรุปข้อคิดเห็นที่ได้รับจากบุคคลภายนอกและนำมาเป็นแนวทางในการปรับปรุงการปฏิบัติงานต่อไป
2) กองคลังมีกระบวนการหรือกลไกการติดตามตรวจสอบโดยภาคประชาชนและมีการดำเนินงาน หากมีเอกสารที่เห็นว่ามีการนำผลมาดำเนินงานเป็นรูปธรรมจะเป็นสิ่งที่ดี
ดัชนีที่ 7.8  มีการนำระบบบริหารความเสี่ยงมาใช้ในกระบวนการบริหารการศึกษา

ผลการประเมินตนเอง: 3

ผลการประเมินตรวจสอบ: 1
เป้าหมายปีต่อไป: 3
ข้อสังเกต/ข้อเสนอแนะ:


1) กองคลังควรมีการจัดทำแผนบริหารความเสี่ยงประจำปี
2) กองคลังอาจต้องทำความเข้าใจเกี่ยวกับการควบคุมภายในกับการบริหารความเสี่ยงในตัวบ่งชี้นี้เป็นการเน้นถึงการบริหารความเสี่ยงนั้นคือต้องมีการวิเคราะห์ความเสี่ยงทั้งหมดขององค์กรการควบคุมภายในเป็นเพียงส่วนหนึ่งของการบริหารความเสี่ยง
3) ควรมีการจัดการอบรมให้บุคลากรทราบถึงการบริหารความเสี่ยงและดำเนินการบริหารความเสี่ยงตามแนวทาง/คู่มือที่มหาวิทยาลัยได้กำหนดไว้
ดัชนีที่ 7.9  ระดับความสำเร็จของการถ่ายทอดตัวชี้วัดและเป้าหมายของระดับองค์กรสู่ระดับบุคคล

ผลการประเมินตนเอง: 3

ผลการประเมินตรวจสอบ: 2
เป้าหมายปีต่อไป: 3
ข้อสังเกต/ข้อเสนอแนะ: 



1) ควรมีการปรับแผนที่ยุทธศาสตร์ให้เป็นแผนยุทธศาสตร์แบบสมดุล (BSC)


2) ควรมีการกำหนดตัวบ่งชี้ของแผนยุทธศาสตร์เพื่อใช้เปรียบเทียบในการประเมินความสำเร็จของแผนยุทธศาสตร์
องค์ประกอบที่ 8 การเงินและงบประมาณ
ดัชนีที่ 8.1 มีระบบกลไกในการจัดสรร การวิเคราะห์ค่าใช้จ่ายในการตรวจสอบการเงินและงบประมาณอย่างมีประสิทธิภาพ

ผลการประเมินตนเอง: 3

ผลการประเมินตรวจสอบ: 1
เป้าหมายปีต่อไป: 3
ข้อสังเกต/ข้อเสนอแนะ: 
1) แผนกลยุทธ์ พ.ศ.2553-2556 ไม่มีแผนกลยุทธ์ทางเงิน ซึ่งจะต้องแสดงให้เห็นถึงที่มาและแหล่งของเงินที่นำมาใช้
ดัชนีที่ 8.2 มีการใช้ทรัพยากรภายในและภายนอกสถาบันร่วมกัน

ผลการประเมินตนเอง: 3

ผลการประเมินตรวจสอบ: 1
เป้าหมายปีต่อไป: 3
ข้อสังเกต/ข้อเสนอแนะ:

1) การวิเคราะห์ความต้องการใช้ทรัพยากร ควรดำเนินการก่อนการจัดทำงบประมาณประจำปี 
2)  ควรนำทรัพยากรบุคคลมาจัดทำแผนการใช้ทรัพยากรร่วมกับหน่วยงานทั้งภายในและภายนอก ซึ่งกองคลังมีบุคลากรที่มีความสามารถเป็นวิทยากรและจัดอบรมได้
องค์ประกอบที่ 9 ระบบและกลไกการประกันคุณภาพ
ดัชนีที่ 9.1 มีระบบและกลไกการประกันคุณภาพภายในที่เป็นส่วนหนึ่งของกระบวนการบริหารการศึกษา

ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ: ไม่มีข้อเสนอแนะ
ดัชนีที่ 9.3 ระดับความสำเร็จของการประกันคุณภาพการศึกษาภายใน

ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ:  
1) กองคลังควรคิดแนวทางพัฒนานวัตกรรมด้านการประกันคุณภาพที่เป็นแนวปฏิบัติที่ดีเกี่ยวกับการดำเนินงานการคลัง ในฐานะบุคลากรกองคลัง 66 คน ที่จะรู้งานทำงานเพื่อเป็น Best Practice สำหรับหน่วยงานอื่นๆ เป็นการทำงานเชิงรุก ตามความต้องการพัฒนางานนี้ของหน่วยงานอื่นๆเพื่อปรับปรุง

องค์ประกอบที่ 10  พันธกิจหลัก
ดัชนีที่ 10.1 การบริหารจัดการการคลัง
ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ:  

1) รายการหลักฐานอ้างอิงตามเกณฑ์ข้อ 4 มีการดำเนินการติดตามตรวจสอบและประเมินผลการบริหารงานจากหน่วยงานภายในและภายนอก ควรเป็นเอกสารจากหน่วยงานที่เข้ามาตรวจสอบกองคลัง
ดัชนีที่ 10.2 ระดับความพึงพอใจของผู้รับบริการ
ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ: 
1) ระดับความพึงพอใจของผู้รับบริการ  เกณฑ์การประเมิน ควรจะเป็นค่าระดับของการประเมินที่ได้หรืออาจเปลี่ยนตัวบ่งชี้ให้เป็นไปตามนโยบายด้านการให้บริการซึ่งระบุไว้  4 ข้อ
ดัชนีที่ 10.3 การจัดทำบัญชีและรายงานทางการเงิน

ผลการประเมินตนเอง: 3

ผลการประเมินตรวจสอบ: 3
เป้าหมายปีต่อไป: 3
ข้อสังเกต/ข้อเสนอแนะ:  
1) เกณฑ์การประเมินควรนำระยะเวลาที่มีระบุไว้ในข้อบังคับหรือระเบียบมาเป็นเกณฑ์ในการตัดสิน
4. ข้อเสนอแนะและข้อชื่นชมในภาพรวมของคณะกรรมการประเมิน
ข้อเสนอแนะเพิ่มเติม

1) ภายหลังเสร็จสิ้นการประเมินคุณภาพแล้วกองคลังควรนำผลการประเมินและข้อเสนอแนะของคณะกรรมการไปจัดทำการวิเคราะห์และวางแผนพัฒนาคุณภาพของหน่วยงานโดยพิจารณาเกณฑ์ EdPEx 
ที่มหาวิทยาลัยจะนำมาใช้กับหน่วยงานสายสนับสนุนเพื่อจัดทำแผนกลยุทธ์และแผนปฏิบัติการที่จะใช้ดำเนินการในปีต่อไป
2) กองคลังควรมีโครงการจัดการความรู้ให้กับเจ้าหน้าที่การเงินในระดับคณะโดยการนำผลการปฏิบัติงานที่ดีซึ่งกองคลังจำเป็นที่จะต้องมีการจัดเก็บสถิติการดำเนินงานของแต่ละคณะ และนำผลการดำเนินงานที่ดีนั้นมาแลกเปลี่ยนเรียนรู้ (Best Practice) เพื่อถ่ายทอดความรู้ให้กับคณะหรือหน่วยงานอื่นๆต่อไป 

3) ควรมีการวางแผนกลยุทธ์ระยะสั้น(ประจำปี)ที่สามารถใช้เป็นแนวทางการบริหารคุณภาพของกองคลังที่ครอบคลุมทุกพันธกิจ เช่น แผนกลยุทธ์ทางด้านการบริหารทรัพยากรบุคคล ด้านการบริหารงบประมาณ ด้านการบริการ ด้านการประกันคุณภาพและจัดการความรู้



4) การนำเสนอ SAR หลักฐานที่นำมายังไม่ค่อยสอดคล้องกับผลการดำเนินงาน
ข้อชื่นชม
1) กองคลังมีการทำงานร่วมกันแบบทีมงาน มีความสัมพันธ์ในแบบพี่น้องซึ่งเป็นสิ่งที่ดีมากและเป็นตัวอย่างที่ดีกับองค์กรอื่นๆ
2) กองคลังมีการบูรณาการการใช้เทคโนโลยีมาช่วยในการดำเนินงานที่ทำให้การทำงานมีความถูกต้อง รวดเร็วและมีประสิทธิภาพ อาทิ ระบบบัญชี 3 มิติ

[ก]

